Krasovlas bezbyľový

Krasovlas bezbyľový (lat. Carlina acaulis) je trváca rastlina z čeľade astrovitých pripomínajúca bodliak. Má hrubý podzemok, krátku, zakrpatenú byľ husto porastenú pichľavými listami, vyrastajúcimi však najmä v prízemnej ružici. Kvety tvoria veľký, 5 –  široký úbor uprostred ružice listov. Jednotlivé kvety sú obojpohlavné, plodom je nažka s chocholcom perovitých štetiniek. Kvitne od konca júna do začiatku septembra.

Rozšírenie 
Typický stredoeurópsky druh, rastúci hojne od Čiech až po Ukrajinu .

Výskyt 
Rastie na suchých lúkach a pasienkoch, na kopcoch, často na neúrodných, piesočnatých až piesočnato-hlinitých pôdach.

Využitie 
Čerstvý podzemok má horkú, pálivú chuť. Kedysi hojne bol používaný v ľudovom liečiteľstve, dnes najmä vo veterinárnej medicíne na liečbu koní a ošípaných. Droga má diaforetické, diuretické a laxatívne účinky.

Referencie

Iné projekty 

Liečivé rastliny
Astrovité
Flóra na Slovensku